હૈદરાબાદના હફીઝ બાબા નગરની રહેવાસી રુકિયાએ સુષ્માને આ વિશે એક ચિઠ્ઠી લખી છે. એમાં તેણે કહ્યુ છે કે શાલિબાંદની રહેવાસી તસ્લીમ બેગમ, તેનો પતિ નવાઝ અને શાહીન નગરમાં રહેતા સલીમે માલન બેગમને કુવેતમાં બ્યુટિશિયનની નોકરીની ઓફર કરી. તેણે દર મહિને 100 દિરહમ એટલે કે લગભગ 22,000 રૂપિયા પગાર તરીકે આપવાનું વચન આપ્યુ હતુ. રુકિયાના જણાવ્યા મુજબ જે એજન્ટે માલનને એપ્રોચ કરી હતી તેણે પોતે તેનો પાસપોર્ટ બનાવડાવ્યો હતો. 8 મે, 2018 ના રોજ યુવતીને 13 જુલાઈએ ખતમ થતા પ્રવાસ વિઝા પર કુવેત લઈ જવામાં આવી. કુવેતમાં તેને બીજો એક એજન્ટ મળ્યો. જેણે તેને બ્યુટિશિયનની જગ્યાએ એક ઘરમાં નોકરાણી તરીકે કામ કરવાનું કહ્યુ.